b'\n_START_ARTICLE_\nYuma (Arizona)\n_START_SECTION_\nGeografi\n_START_PARAGRAPH_\nYuma ligger rett ved grensen til California og Mexico, med Coloradoelva som en naturlig grense mellom dem. Nord\xc3\xb8st for Yuma renner elva Gila sammen med Colorado. Yuma ligger i Yuma\xc3\xb8rkenen, en del av Sonora\xc3\xb8rkenen_NEWLINE_Yuma har varmt \xc3\xb8rkenklima p\xc3\xa5 grunn av sin beliggenhet i \xc3\xb8rkenen, og byen er derfor sv\xc3\xa6rt varm om sommeren, og varm om vinteren. Yuma har ogs\xc3\xa5 rekord i \xc3\xa5 v\xc3\xa6re den mest solfylte byen i verden, og er offisielt USAs mest solfylte by.\n_START_SECTION_\nTransport\n_START_PARAGRAPH_\nYuma internasjonale lufthavn er byens flyplass, og ligger s\xc3\xb8r\xc3\xb8st for sentrum av byen. Motorveien Interstate 8 passerer byen, U.S. Route 95 kommer nordfra, g\xc3\xa5r gjennom sentrum av Yuma, og fortsetter s\xc3\xb8rover til grensen mot Mexico ved grensebyen San Luis.'